tomron87/hebrew-wikipedia-sentences-corpus huggingface dataset:
ב־1916, הייתה תורת היחסות הכללית של אלברט איינשטיין הראשונה לחזות גלים אלה, כאשר הטכנולוגיה הנדרשת כדי לאתרם לא הייתה קיימת.
גלי כבידה נצפו בעקיפין כאשר הפולסר הבינארי PSR 1916+13 נצפה, מה שזיכה את ראסל אלן הולס וג'וזף הוטון טיילור בפרס נובל לפיזיקה בשנת 1993.
הניסוי החל בשנת 1992 על ידי קיפ תורן ורונלד דריוור מהמכון הטכנולוגי של קליפורניה, וריינר וייס מהמכון הטכנולוגי של מסצ'וסטס, כפרויקט משותף.
הפרויקט ממומן על ידי הקרן הלאומית למדע (NSF).
הפרויקט נחשב כגדול וכשאפתני ביותר אי פעם במימון הקרן, כאשר נכון לשנת 2002, הושקעו כ־365 מיליון דולר.
ה־LIGO Scientific Collaboration) ,LSC) היא קבוצה גדולה של חוקרים, כ־600 אנשים מכ־40 מוסדות, המנתחים את הנתונים מ־LIGO ומגלאים אחרים, על מנת לפתח גלאי רגיש יותר בעתיד.
גלאי גלי הכבידה מורכב משני צינורות באורך של 4 ק"מ כל אחד, שיוצרים ביחד צינור בצורת האות L.
בכל אחד מהצינורות עוברת קרן לייזר שנפגשת עם השנייה בנקודת החיבור של הL.
במצב רגיל שתי הקרניים נפגשות, מתאבכות ומבטלות זו את זו.
כאשר פוגע במכשיר גל כבידה שנפלט מחור שחור או מכוכבי ניטרוניים שמתנגשים הוא גורם לזרוע אחת להתכווץ ולהתרחב באופן שונה מהזרוע השנייה, והדבר גורם שיבוש לביטול העדין של שתי הקרניים ויוצר תבנית התאבכות אותה ניתן לנתח באופן ממוחשב.
הצינורות מרוקנים מאוויר בכדי שלא יבלעו את אור הלייזר.
המראות שבזרועות, מלוטשות בדיוק של אחד חלקי 75 מיליארד הסנטימטר וניתן להזיזן בדיוק של פחות ממיליונית המטר.
הדיוק של המכשיר כה גבוה שניתן לקלוט בו תנודות של כריתת עצים במרחק חצי קילומטר ושל גלי ים במרחק של קילומטרים.
בארצות הברית נמצאים שני גלאים כאלה.
אחד בהנפורד שבמדינת וושינגטון והשני במחוז ליווינגסטון שבמדינת לואיזיאנה.
עוד קיימים בעולם גלאים נוספים.
גלאי איטלקי-צרפתי ששמו VIRGO בפיזה שבאיטליה, גלאי יפני ששמו TAMA מחוץ לטוקיו, וגלאי בריטי-גרמני ששמו GEO600 בהנובר שבגרמניה.
המטרה בפיזור הגלאים במרחקים שונים היא לאתר את הכיוון שממנו מגיעים גלאי הכבידה.
מדענים רבים הודו שצמד גלאי הענק לא יהיה רגיש דיו לאתר אירועים משמעותיים ולאחר שצמד הגלאים פעל בפרויקט בין השנים 2002–2010 הוא פורק לאחר שלא גילה סימנים לקיומם של גלי כבידה.
צמד גלאים רגישים יותר, Advanced LIGO, הופעל בספטמבר 2015.
ב־11 בפברואר 2016 הודיעו מדעני LIGO שהצליחו לגלות ראיות לגלי כבידה.
התגלית קיבלה את הסימון GW150914, קיצור של: Gravitational Wave 2015-09-14.
ב־15 ביוני 2016 הודיעו מדעני LIGO כי הצליחו לזהות עוד אירוע של גלי כבידה.
אירוע זה התרחש בעקבות מיזוג של שני חורים שחורים, בעלי מסות של 14.2 מסות שמש ו־7.5 מסות שמש, במרחק של 1.4 מיליארד שנות אור.
תגלית זו קיבלה את הסימון GW151226.
פרס נובל לפיזיקה לשנת 2017 הוענק לשלושה ממדעני LIGO, ריינר וייס, בארי בריש וקיפ תורן, על תרומתם המכרעת בפרויקט LIGO ועל זיהוי גלי הכבידה.
זאת פעם ראשונה בהיסטוריה שפרס נובל בתחומים המדעיים (פיזיקה, כימיה וכן פיזיולוגיה או רפואה) מוענק בתוך פרק זמן כה קצר מרגע התגלית שעליה הוא מוענק (התגלית התרחשה ב־15 ביוני 2016, פחות משנתיים מרגע התרחשותה ועד לפרס).
על פי רוב, הפרסים בתחומים המדעיים מוענקים עשרות שנים לאחר התרחשות התגלית או ההישג.
רצפי (LINE (Long Interspersed Nuclear Elements הם קבוצה של רצפי רטרוטרנספוזונים המצויים במספר עותקים גדול בגנום האיקריוטי.
בגנום האדם הרצפים האלה מהווים כ-20% מהגנום.
הם מרכיבים משפחה של טרנספוזומים, כאשר כל LINE באורך של 7,000 זוגות בסיסים.
LINE משועתק לmRNA ומתורגם לחלבון המתנהג כמו רוורס טרנסקריפטאז (reverse transcriptase).
הרוורס טרנסקריפטאז יוצר עותק של DNA של הLINE RNA אשר יכול להשתלב במיקום חדש בגנום.
הLINE הכי נפוץ בבני אדם הוא LINE1.
הרצף הראשון שתואר כ-LINE התפרסם בשנת 1980 על ידי ג'יי.
הרצף שפורסם היה באורך של כ-6,400 זוגות בסיסים.
בהתבסס על המבנה והפילוגנזה של החלבון העיקרי של הרצף רוורס טרנסקריפטאז רצפי ה-LINE מחולקים ל-5 קבוצות עיקריות.
שניתן לסוג בסיווגים משניים לפחות ל-28 ענפים.
כיום רק הרצף LINE1 פעיל בגנום האנושי, וגם זה רק במיעוטו.
רצף זה מצוי בכל היונקים והוא הרצף הנפוץ בגנום האדם (כ-17% מכלל הגנום).
שאר הרצפים נמצאים בכמויות קטנות יותר.
בגנום הצמחי נמצאו עד כה רצפים מענפים L1 ו-RTE.
כאשר רצף L1 מאוד מגוון, ואילו הרצף RTE מאוד שמור עד כדי זהה בתוך אותה משפחה.
בפטריות ישנם רצפי Tad, L1 ו-CRE.
באלמנט מסוג L1 יש כ-6,000 זוגות בסיסים והיש בו שתי מסגרות קריאה (ORF) לא חופפות, אשר מוקפות באזורים שאינם מתורגמים (UTR) המכילים הכפלות.
מסגרת הקריאה הראשונה מקודדת לחלבון קושר RNA באורך של כ-500 חומצות אמינו ומשקלו כ-40 קילודלטון.
בחלבון יש מוטיב של רוכסן לאוצין (Leucine zipper) עם פעילות של שפרון.
מסגרת הקריאה השנייה מתורגמת לקומפלקס חלבוני עם פעילות של אנדונוקלאז ורוורס טרנסקריפטאז.משקל החלבון הוא כ-150 קילודלטון.
בקצה ה-'5 של האלמנט יש קדם (promoter) חזק ל-RNA פולימראז II בגדיל הקריא (sense) ובנוסף יש קדם חלש יותר בגדיל המול-קריא (antisense).
לאחרונה התגלתה בפרימטים מסגרת קריאה נוספת, שנמצאת בגדיל המשלים לגדיל עליו מקודדים החלבונים ממסגרות הקריאה הראשונה והשנייה.
החלבון המקודד ממנה יכול לעבור שיחבור עם אקסון נוסף ולהשפיע על התנועה של LINE בגנום.
בטיוטה הראשונה שפורסמה לפרויקט הגנום האנושי ההערכות היו שרצפי LINE מהווים 21% מהגנום עם 850,000 חזרות.
בנוסף, הרצפים הלא אוטונומיים SINE הוערכו כ-13% נוספים עם מיליון וחצי חזרות.
הערכות עדכניות טוענות שאצל אדם טיפוסי יש כ-100 רצפי L1 בעלי פוטנציאל לניידות.
אבל לאנשים ספציפיים יש מספר גדול יותר של עותקים פעילים ובכך הם יותר מועדים למוטציות המושרות מ-LINE.
נמצא שמספר גדול של אלמנטי L1 במוח נמצא אצל אנשים הלוקים בסכיזופרניה.
אלמנטי LINE מתרבים בגנום באמצעות מנגנון של רוורס טרקנסקריפציה עצמית, המנגנון התגלה לראשונה בטוואי המשי.
באמצעות RNA פולימראז II נוצר רנ"א-שליח של הגן ל-LINE.
הגן יוצא מהגרעין ומתורגם בציטופלזמה על ידי הריבוזומים.
לאחר שהחלבון מתורגם הוא "תופס" את הרנ"א שליח שיצר אותו וחוזר לתוך הגרעין.
בתוך הגרעין, החלבון המתורגם ממסגרת הקריאה השנייה עושה חתך (nick) בדנ"א של התא ובאמצעות החלק שמסוגל לבצע רוורס טרנסקריפציה משתמש בגדיל הרנ"א השליח כתבנית לבניית הגדיל המשלים לתוך הדנ"א הגרעיני, בכך עבר המקטע למקום חדש בגנום.
LHS 2090 הוא כוכב ננס אדום, בעל סיווג ספקטרלי של M6.5V, הוא נמצא בקבוצת הכוכבים סרטן ומרחקו מכדור הארץ הוא 20.8 שנות אור.
LHS 292 (נקרא גם GJ 3622) הוא ננס אדום הממוקם בקבוצת הכוכבים סקסטנט במרחק של 14.8 שנות אור (4.54 פארסק).
למרות שהכוכב נמצא קרוב יחסית למערכת השמש הוא כה עמום עד כי אי אפשר לראותו בעין בלתי מזוינת וצריך להשתמש בטלסקופים גדולים על מנת להבחין בו.
לכוכב מסה של 0.08 מסות שמש ורדיוס של 0.11 רדיוס שמש.
הוא מסווג ככוכב הבזק בשל שינויים חדים ופתאומיים בבהירותו.
LHS 3003, נקרא גם GJ 3877, הוא ננס אדום הממוקם בקבוצת הכוכבים נחש מים במרחק של 20.9 שנות אור (6.4 פארסק) ממערכת השמש.
לכוכב בהירות נראית מדרגה 17.141 והוא בעל סיווג ספקטרלי של M7V.
LHS 288 הוא ננס אדום הנמצא בקבוצת הכוכבים שדרית במרחק של 15.6 שנות אור מכדור הארץ.
עם בהירות נראית מדרגה 13.92, הכוכב עמום מכדי שיהיה ניתן לראותו בעין בלתי מזוינת.
מחקרים שנעשו על הכוכב בתקופה האחרונה מציעים שישנו כוכב לכת חוץ שמשי בעל מסה זהה לזו של צדק אשר מקיף את LHS 288.
LG G5 (בתעתיק לעברית: אל-ג'י ג'י 5) הוא טלפון חכם שפותח על ידי חברת LG.
לפי דיווח עיתון "Korea Times" החברה הודתה כי המכשיר נכשל במכירות.
ברבעון השני של 2016 נמכרו 2.2 מיליון יחידות, בעוד הצפי היה 3 מיליון יחידות.
בעקבות הכישלון ביצעה החברה שינויים בצמרת חטיבת המובייל.
ל-G5 שלדה מלבנית עשויה אלומיניום, עם פינות מעוגלות.
בגבו בליטה קלה באזור המצלמה ובחלקו התחתון מחבר USB-C.
בניגוד לקודמיו בסדרה, כפתורי הווליום הועברו מגב המכשיר לצידו השמאלי, אך כפתור ההדלקה העגול, שכעת מכיל גם קורא טביעות אצבעות, נשאר מאחור.
חלקו התחתון של המכשיר ניתן לניתוק לצורך החלפת סוללה או החלפת מודול.
את הסוללה ניתן לנתק ולחבר לכל מודול בנפרד.
במכשיר ערכת שבבים Snapdragon 820 מתוצרת קוואלקום עם 4 ג'יגה בייט זיכרון מהיר ו-32 ג'יגה בייט של אחסון פנימי הניתן להרחבה באמצעות כרטיס Micro-SD.
ל-G5 מסך IPS בגודל 5.3 אינץ' ברזולוציית 1440p.במכשיר שלוש מצלמות: מצלמת 16 מגה-פיקסל מצלמה ראשית, מצלמת 8 מגה-פיקסל המאפשרת צילום בזווית רחבה של 135 מעלות, ומצלמה נוספת בקדמת המכשיר.
כמו ב-G4, המצלמה האחורית מספקת גם היא חיישן ספקטרום ופוקוס תת-אדום אוטומטי.
גרסה נוספת של המכשיר, LG G5 SE, הנמכר בשווקים נבחרים, בעלת ערכת שבבים סנאפדרגון 652 וכוללת רק 3 ג'יגה בייט של זיכרון מהיר.
הטלפון מגיע עם מערכת ההפעלה אנדרואיד 6.0 "מרשמלו".
במכשיר לא ניתן להסיר קיצורי דרך של אפליקציות מהמסך הראשי מבלי להסיר אותן לחלוטין, כיוון שבמסך הבית של המכשיר אין מגירת יישומים, ובמקומה כל היישומים נמצאים על המסך הראשי, בדומה ל-iOS.
המכשיר מאפשר מצב "דולק תמיד" המציג שעון והודעות על המסך גם כאשר המכשיר במצב המתנה.
יחד עם המכשיר הושקו שורה של אביזרים בשם "חברים", כולל משקפי מציאות מדומה חוטיים בשם LG 360 VR (אשר מתחברים למכשיר באמצעות מחבר ה-USB Type-C), מצלמת LG 360 המאפשרת צילום ב-360 מעלות, ו-LG Rolling Bot, מצלמה הממוקמת על רובוט בצורת כדור הניתן לשליטה ותנועה מרחוק.
אביזרים אלו כולם מנוהלים באמצעות יישום ייעודי במכשיר.
שני אביזרים המנצלים את מודולריות המכשיר נחשפו גם כן: "LG Cam Plus" אביזר המוסיף ידית אחיזה לחלקו האחורי של המכשיר, המשלבת כפתורים פיזיים לתפעול המצלמה, גלגלת זום וכמו כן סוללה נוספת.
"LG Hi-Fi Plus" cשיתוף פעולה עם Bang & Olufsen אשר מוסיף ממיר אות קול מאנלוגי לדיגיטלי, מגבר ותמיכה בהזרמת אודיו, המגיע יחד עם אוזניות H3 של B&O Play.
LG Watch Urbane הוא שעון חכם מתוצרת LG אלקטרוניקה, שיצא ב־27 באפריל 2015. השעון מיוצר בצבעים כסף וזהב, ומגיע עם רצועה ניתנת להחלפה בעובי 22 מ"מ.
הוא חסין למים ולאבק לפי רמת אטימות IP בתקן IP67. גרסתו הראשונה של השעון הכילה את מערכת ההפעלה Android Wear; גרסאות מאוחרות יותר הכילו גם את מערכת ההפעלה WebOS.
השעון המקורי הכילה את מערכת העל־שבב קוואלקום סנאפדרגון 400, 512 מגה בייט של RAM ו־4 ג'יגה בייט של אחסון eMMC.
מרקע ה־OLED הוא מסוג POLED, שלו רזולוציה השווה למסך ריבועי של 320x320, וכן מסך מגע.
השעון מסוגל ליצור קשר עם מכשירי טלפון בעלי מערכת אנדרואיד ועם טאבלטים באמצעות בלוטות' v4.1, ולו 2.4 גיגה־הרץ בתקן 802.11 IEEE b/g/n WiFi כדי לתקשר עם שירותי גוגל.
לשעון תשעה חיישני תנועה (בהם פדומטר, מד תאוצה, גירוסקופ ומצפן), ברומטר וחיישן המודד את קצב פעימות הלב.
למכשיר גם שני מיקרופונים (להקטנת הרעש), המשתמשים ביכולת זיהוי הדיבור של Google Now.
בשונה משירותים לבישים אחרים, המכשירים אינו מסוגל להפיק קולות, וביכולתו לרטוט בלבד בעת קבלת התראה.
המכשיר נטען באמצעות דיסקית מגנטית, שלה פינים המתחברים לאחורי השעון באמצעות microUSB.
גרסה משופרת של השעון יצאה במרץ 2016.
LG G6 (בתעתיק לעברית: אל־ג'י ג'י 6) הוא טלפון חכם שפותח על ידי חברת LG.
המכשיר הוכרז ב־26 בפברואר 2017 בכנס MWC, כיורשו של LG G5. ה־G6 נבדל מקודמיו בתצוגה שלו, אשר מציגה יחס גובה־רוחב של 18:9 לעומת הדגמים הקודמים שהציגו ביחס 16:9. ב־19 ביוני 2017 הוכרז ה־LG G6+, עם 6GB זיכרון נדיף ו־128GB אחסון.
ה־G6 כולל שלדה מלבנית העשויה מאלומיניום ומסך אחורי העשוי מזכוכית.
המכשיר עמיד במים ואבק והוא זמין בצבעים שחור, לבן וכסוף.
חברת LG הצהירה כי היא התכוונה לבנות את הטלפון בעל מסך גדול אך שיהיה נוח.
תצוגת הטלפון היא 1:2 (18:9) בניגוד לשאר מכשירי ה־LG G.
עובי המכשיר קטן במקצת מעובי G5. מערכת השבבים היא Qualcomm Snapdragon 821-on-chip בעלת 4GB של זיכרון RAM.
הטלפון מוצע בשתי גרסאות שונות של נפח אחסון – 32GB או 64GB.
לעומת זאת, גרסת הפלוס מכילה 6GB של זיכרון RAM ונפח אחסון של 128GB.
הדגמים של ארצות הברית תומכים בטעינה אלחוטית.
בדומה ל־G5, ה־G6 כולל 2 מצלמות כפולות אחוריות, עם חיישנים סטנדרטיים וזווית רחבה, המצלמה האחורית בעלת 13 מגה פיקסל.
מערכת ההפעלה המקורית של ה־G6 היא מערכת אנדרואיד 7.0 מרשמלו ו־LG UX.
נכון לדצמבר 2019 ניתן לשדרג את המערכת לאנדרואיד 9. המכשיר מאפשר מצב "דולק תמיד" המציג שעון והודעות על המסך גם כאשר המכשיר במצב המתנה.
למכשיר יכולת להפוך תמונות ביחס לגודל המסך.
LG V20 הוא טלפון חכם בעל מסך מגע שיצרה חברת LG אלקטרוניקה כחלק מסדרת LG V.
הטלפון הוכרז ב-6 בספטמבר 2016 בכנס MWC כיורשו של הLG V10. לאחר כשנה בלבד הוכרז הטלפון החכם הבא בסדרה, LG V30, כיורשו של ה־V20.
ה־V20 כלל ברובו את המרכיבים והעיצוב של הLG G5. בדומה למכשיר, ה־V20 עשוי מאלומיניום ובעל מכסה פלסטיק עליון, USB ולחצן אחורי הקורא טביעות אצבע.ה־V20 זמין בצבעי כסף, אפור וורוד.
המכשיר בעל 5.7 אינץ' ותצוגת 1440p עם LCD מצופה זכוכית.
בדומה ל־V10, המכשיר בעל מצלמה כפולה קדמית.
המכשיר כולל את הרמקול "ES9218".
המכשיר בעל 4GB של RAM ונפח אחסון של עד 64GB.
צורת המכשיר היא מלבן עם פינות עגולות ומשקלו 174 גרם.
המעבד הגרפי של המכשיר הוא Adreno 530.
ה־V20 כולל את מערכת האנדרואיד 7.0 נוגט ומערכת LG UX 5.0.
LG V10 הוא טלפון חכם בעל מסך מגע שיצרה חברת LG אלקטרוניקה כחלק מסדרת LG V.
הטלפון הוכרז ב-1 באוקטובר 2015 בכנס MWC כטלפון החכם הראשון בסדרה.
לאחר כפחות משנה השיקה החברה את הטלפון LG V20 שהוכרז כיורשו של הV10. התכונה העיקרית במכשיר היא התצוגה המותאמת אישית לצד התצוגה הראשית שמאפשרת הצגת הודעות, שמע וכולי מבלי לגרום לשינוי בתצוגה הראשית.
הV10 בעל מצלמה ומפרטים דומים לLG G4. הטלפון מציג ברזולוצית 1440x2560 על גבי מסך 5.7 אינץ'.
למכשיר שתי ליבות Cortex-A57 בתדר 1.8GHz וארבע ליבות Cortex-A53 בתדר 1.45GHz.
המצלמה האחורית של המכשיר מציגה ב-16 מגה-פיקסל לעומת הקדמית שמציגה ב-5 מגה-פיקסל בלבד.
הזיכרון הנדיף של המכשיר הוא 4GB ונפח האחסון שלו הוא 64GB.
בגב המכשיר קיימת מערכת טביעת אצבע.
המכשיר זמין בצבעים : שחור, לבן, כחול בהיר וכחול כהה.
משקלו 192 גרם וצורתו מלבן.
הV10 כולל את מערכת האנדרואיד 5.1.1.
LG G7 ThinQ (ידוע בעיקר בשמו: LG G7 ובתעתיק לעברית: אל-ג'י ג'י 7) הוא טלפון חכם בעל מסך מגע, מבוסס אנדרואיד, שפותח על ידי חברת LG, כחלק מסדרת ה-LG G.
הטלפון הוכרז באופן רשמי ב-2 במאי 2018. הוא היורש של הLG G6, שהוכרז שנה קודם.
המכשיר LG G7 כולל שלדה מלבנית העשויה מאלומיניום ומסך אחורי העשוי מזכוכית.
המכשיר עמיד במים ואבק והוא זמין במסך שחור, לבן וכסוף.
כמו כן, הטלפון מציג ברזולוציה מלאה הכוללת איכות של כ-1440p ותצוגת LCD תחת היחס 9:19, בניגוד לרוב הסמארטפונים המציגים ביחס 9:18, כמו סמסונג גלקסי S9. למסך ה-G7 שוליים דקים במיוחד, עם מגרעת בקצה העליון.
הטלפון מציע זיכרון פנימי של כ-64 ג'יגה בייט הניתן להרחבה באמצעות כרטיס SD.
בנוסף, המכשיר תומך בטעינה אלחוטית.
בניגוד ל-G6 אשר הגביל את הפצת הממיר דיגיטלי לאנלוגי למכשירי הדגם המשווקים למדינות האסייתיות בלבד, החברה החליטה כי כל מכשירי הדגם בכל המדינות יכללו ממיר זה, על מנת לשפר את איכות הקול והשמע במכשיר.
בצד המכשיר ישנו כפתור אשר דומה מאוד ללחצן Bixby של חברת סמסונג, השוני הוא שהוא מפעיל את Google Assistant, ובנוסף, לחיצה כפולה על הכפתור מאפשרת להפעיל את אפליקציית העדשה של גוגל.
המצלמה האחורית של המכשיר כוללת עדשה נוספת אשר מאפשרת צילום עם זווית רחבה יותר, בגודל של 16 מגה פיקסל.
לעומת זאת, המצלמה האחורית מצלמת באיכות של 8 מגה פיקסל בלבד.
המכשיר הושק עם מערכת ההפעלה אנדרואיד 8.0 אוראו ו-LG UX.
ב-29 ביוני 2018, לאחר עדכון התוכנה, המכשיר החל להציג רזולוציה בגודל של 4K.
באוגוסט 2019, החברה הפיצה בארצות הברית עדכון למערכת האנדרואיד אוראו 9.0.
האתר ג'אג'טס ביקר את המכשיר וציין כי העמידות במים, איכות המצלמה, יציאת האוזניות והאפשרות להרחיב את נפח הזיכרון הם פיצ'רים טובים, אך השם הארוך והלא קליט והשימוש בA1 במצלמה ובין היתר המחיר הם הדברים השליליים במכשיר.
כמו כן, מבקר הטלפון ציין כי למכשיר אין טיפה יחוד ומקבלי ההחלטות של החברה ערכו רשימה עם כל התכונות החשובות שצריכות להיות בסמארטפון בשנת 2018, סימנו וי ולא חיפשו איפה לחדש או מה לרענן.
LIBRIS הוא קטלוג ביבליוגרפי מאוחד המתוחזק על ידי הספרייה הלאומית של שוודיה בסטוקהולם.
הקטלוג מאפשר לחפש בכ-6.5 מיליון רשומות ביבליוגרפיות של ספרים ופרסומים מרחבי העולם.
בנוסף למידע על ספרים ופרסומים הקטלוג מכיל רשומות על המחברים הכוללות מידע על שמם, מועד לידתם ומקצועם.
הקמת הקטלוג החלה באמצע שנות-60 כאשר ועדה ממשלתית פרסמה דוח על השימוש במחשבים עבור חיפוש בספריות ובשנת 1965 תקציב המדינה כלל סעיף עבור הקמת גוף מחקר בנושא.
במאי 1970 פורסם מסמך אפיון ראשוני עם הכותרת: "Biblioteksadministrativt Information System (BAIS)" (מערכת מידע עבור ניהול ספריה).
מקורו של השם LIBRIS ביולי 1970, אז ועדת משנה טכנית של גוף המחקר החלה להשתמש בשם LIBRIS כקיצור ל-Library Information System.
LG אלקטרוניקה (בקוריאנית: 엘지 전자) היא חברת אלקטרוניקה רב-לאומית שמרכזה בקוריאה הדרומית.
היא חברה בת של קונצרן LG.
לחברה ארבע חטיבות: אלקטרוניקה ביתית, תקשורת סלולרית, מכשירי חשמל ביתיים ורכיבים לרכב.
לחברה 128 מפעלים ברחבי תבל, והיא מעסיקה 83,000 עובדים.
החברה השיקה בשיתוף פעולה עם גוגל מספר מכשירים מסדרת ה-נקסוס, ובהם נקסוס 4, נקסוס 5, ואת הטלפון שיצא בסוף 2016: הנקסוס 5x.
מעבר לסדרת הנקסוס, לחברה מוצרים נוספים בתחום הטלפונים החכמים.
בעבר הם שווקו תחת סדרת אופטימוס, ולאחר מכן תחת סדרת G (דוגמת LG G3).
בנוסף, החברה משווקת באותה סדרה שעונים חכמים ומחשב לוח LG G Pad 8.3. השעון החכם LG G-Watch מתוצרתה כולל מסך מגע ברזולוציה Quad HD 1440X2560. לאחר השקתו, הושקו גם הטלפונים LG G4, ו-LG V10, שבו שלוש מצלמות ושני מסכים.
באפריל 2016 הושק הטלפון החדש בסדרה: LG G5 ובשנת 2018 LG G7.
LG מייצרת מגוון רחב של מוצרי צריכה (חשמל ואלקטרוניקה) החל ממוצרים לבנים לבית כמו מקררים, מכונות כביסה, מזגנים וטלוויזיות, טלפונים חכמים, טאבלטים וכונני DVD למחשבים.
בשנת 2017 החל ייצור סדרה LG תינקיו של מוצרים מתקדמים.
LG פרשה משוק הטלפונים החכמים בתחילת 2021 ושאפה להתמקד בצמיחה בתחומים כמו רכבים חשמליים, מכשירים חכמים ורובוטיקה.
LGM-35 סנטינל או (GBSD) Ground Based Strategic Deterrent הוא טיל בליסטי בין-יבשתי אמריקאי הנמצא בשלבי פיתוח מוקדמים ומיועד להחליף את טילי ה-LGM-30 מיניטמן III.
טילי הסנטינל אמורים להיכנס לשירות בסביבות 2030 ולהישאר בשירות עד 2075. את התוכנית מובילה נורתרופ גראמן שזכתה במכרז מול בואינג.
בשנת 2010, קואליציית ה-ICBM, מחוקקים ממדינות שמאכלסות טילים גרעיניים, אמרו לנשיא אובמה שהם לא יתמכו באשרור אמנת צמצום הנשק האסטרטגי (START) עם רוסיה, אלא אם כן אובמה יסכים לחדש את השלישייה הגרעינית של ארצות הברית: טילים גרעיניים שניתן לשגר.
מהיבשה, מהים ומהאוויר; בהצהרה כתובה, הסכים אובמה "לחדש או להחליף" את כל שלוש הרגליים של השלשה.
בקשה להצעה לפיתוח ותחזוקה של ICBM גרעיני מהדור הבא הוגשה על ידי מרכז הנשק הגרעיני של חיל האוויר האמריקני, מנהלת המערכות של ICBM, חטיבת GBSD ביולי 2016. ה-GBSD יחליף את Minuteman III, שנפרס לראשונה ב-1970, בחלק היבשתי של השלישייה הגרעינית של ארצות הברית.
הטילים החדשים, שיוכנסו בהדרגה למעלה מעשור מסוף שנות ה-2020, מוערכים לאורך מחזור חיים של חמישים שנה בעלות של כ-264 מיליארד דולר.
בואינג ונורת'רופ גרומן התמודדו על החוזה.
באוגוסט 2017, חיל האוויר העניק חוזי פיתוח ל-3 שנים לבואינג ול-Northrop Grumman תמורת 349 מיליון דולר ו-329 מיליון דולר, בהתאמה.
אחת מהחברות הללו הייתה אמורה להיבחר לייצר ICBM גרעיני קרקעי בשנת 2020. בשנת 2029, תוכנית GBSD צפויה להיכנס לשירות ולהישאר פעילה עד 2075.
ב-25 ביולי 2019, בואינג הודיעה כי לא תציע הצעה לתוכנית, תוך ציון הרכישה האחרונה של Northrop של Orbital ATK (כיום Northrop Grumman Innovation Systems), הספקית של בואינג של מנועי רקטות מוצקים.
Northrop חתמה על הסכם לחומת אש של הנתונים הקנייניים של בואינג לאחר רכישת Orbital ATK.
מאז הפסיק חיל האוויר את המימון לפרויקט בואינג, והותיר את נורת'רופ גרומן כמציע היחיד.
בדצמבר 2019, הוכרז ש-Northrop Grumman זכתה בתחרות לבניית ה-ICBM העתידי.
נורת'רופ זכתה כברירת מחדל, מכיוון שההצעה שלהם הייתה ההצעה היחידה שנותרה בחשבון עבור תוכנית GBSD.
חיל האוויר אמר כי הם "ימשיכו במשא ומתן אגרסיבי ויעיל ממקור בלעדי" בהתייחס להצעה של נורת'רופ.
ב-8 בספטמבר 2020, מחלקת חיל האוויר העניקה לנורתרופ גרומן חוזה של 13.3 מיליארד דולר לפיתוח הטיל הבליסטי הבין יבשתי GBSD.
העבודה על טילי GBSD תיעשה ברוי ופרומנטורי, יוטה; האנטסוויל ומונטגומרי, אלבמה ; קולורדו ספרינגס, קולורדו ; בלוויו, נברסקה ; סן דייגו וודלנד הילס, קליפורניה ; בסיס כוח החלל ונדנברג, קליפורניה; צ'נדלר, אריזונה ; Annapolis Junction, מרילנד, בין מקומות אחרים.
באפריל 2022, הוכרז השם הרשמי של ה-GBSD: ה-LGM-35A Sentinel
ראש הנפץ מתוכנן להיות W87-1, גרסה בעלת תפוקה מוגברת של ראש הנפץ הגרעיני W87 (בעל תפוקה של 300 קילוטון TNT).
התפוקה המשוערת של ראש הנפץ החדש צפויה להיות כ-475 קילוטון TNT וטיל הסנטינל צפוי לשאת בין 12–15 ראשי נפץ.
"LIVE זאפה – הלהיטים הגדולים" הוא אלבום ההופעה הראשון והיחידי של הזמר הישראלי אדם.
את האלבום הוציאה בשנת 2014 לאור חברת התקליטים פונוקול בפורמט תקליטור בלבד.
הוא הופק בהתאם להופעתו של אדם ב"זאפה הרצליה", בה ביצע את "הכרזת מלחמה", "היא רוקדת לבדה", "שקיעה אחת", "מצטער", "סוד", "נוסע רחוק" ו"אין מוצא".
LG תינקיו הוא מותג מוצרי אלקטרוניקה שהושק על ידי LG אלקטרוניקה ב-2017, המוצרים מצוידים בשליטה קולית ובטכנולוגיית בינה מלאכותית.
המותג הושק במקור עבור מכשירי חשמל ביתיים ואלקטרוניקה, כגון מקררים ומזגנים.
בפברואר 2018, LG הכריזה על "LG V30S ThinQ", שהוא הטלפון הראשון עם מיתוג "ThinQ".
המיתוג הוצג לראשונה בשנת 2011 בתערוכת מוצרי האלקטרוניקה (CES) בלאס וגאס.
המוצר הראשון של ThinQ היה מקרר חכם, עם תכונות כמו אפשרויות חיסכון חכמות, מערכת ניהול מזון ותוכנות שונות במסך ה-LCD במקרר.
מוצרי LG תינקיו משתמשים בשליטה קולית כדי ליצור אינטראקציה עם משתמשים, ומשתמשים בנתוני חיישנים ותכונות שונות כגון זיהוי מוצר וטכנולוגיות מנוע למידה כדי לשפר את היכולות שלהם.
בשנת 2018, טלוויזיות ממותג LG תינקיו הוסיפו תמיכה בפקודות קוליות של Google Assistant ו-Alexa.
LINE1 (גם L1 או LINE-1) היא משפחה של רטרוטרנספוזונים מסוג I שקיימים ב-DNA של חלק מהאורגניזמים.
משפחה זו נמנית עם האלמנטים הגרעיניים הארוכים ( LINEs).
רטרוטרנספוזונים מסוג L1 מהווים כ-17% מהגנום האנושי.
רובם אינם פעילים, אם כי כ-80–100 שמרו על היכולת לבצע טרנספוזיציה, עם שונות ניכרת בין פרטים.
L1s פעילים אלה יכולים ליצור הפרעה בגנום.
פעילות L1 תרמה לחוסר היציבות והאבולוציה של גנומים והיא מווסתת באופן הדוק בתאי המין על ידי מתילציה של DNA, שינויים היסטונים ו-piRNA.
L1s יכולים להשפיע גם על שונות הגנום באמצעות התאמה שגויה והצלבה לא שוויונית במהלך המיוזה בגלל רצפי ה-DNA החוזרים על עצמם.
תוצרי גן L1 נדרשים גם על ידי רטרוטרנספוזונים רבים של Alu ו-SVA SINE שאינם עצמאיים.
נמצא כי מוטציות שנגרמו על ידי L1 והאלמנטים הלא עצמאיים גורמות למגוון מחלות תורשתיות וסומאטיות.
בשנת 2011, דווח כי L1 אנושי התגלה בגנום של חיידקי הזיבה, ככל הנראה שהגיע לשם בהעברת גנים אופקית.
אלמנט L1 טיפוסי הוא באורך של כ-6,000 זוגות בסיסים (bp) ומורכב משתי מסגרות קריאה פתוחות שאינן חופפות (ORFs) אשר מוקפות על ידי אזורים לא מתורגמים (UTRs) וכפילויות של אתר יעד.
בבני אדם, חושבים ש-ORF2 מתורגם על ידי מנגנון סיום/התחלה מחדש לא קונבנציונלי, בעוד L1s של עכברים מכילים אתר כניסה לריבוזום פנימי (IRES) במעלה הזרם של כל ORF.
UTR 5' של אלמנט L1 מכיל מקדם שעתוק פנימי חזק של RNA פולימראז II במובן.
UTRs 5' של L1s של עכברים מכילים מספר משתנה של מונומרים עשירים ב-GC של כ-200 bp, ואחריהם אזור קצר שאינו מונומרי.
UTRs אנושיים 5' הם באורך של ~900 bp ואינם מכילים מוטיבים חוזרים.
כל משפחות L1s האנושיות מכילות בקצה ה-5' ביותר שלהן מוטיב מחייב לגורם השעתוק YY1. למשפחות צעירות יותר יש גם שני אתרי קשירה לגורמי שעתוק ממשפחת SOX.
גם אתרי YY1 וגם אתרי SOX הוכחו כנדרשים להפעלה והפעלה של שעתוק L1 אנושי.
גם בעכבר וגם באדם UTR 5' מכילים גם מקדם אנטי - סנס חלש עם תפקוד לא ידוע.
ה-ORF הראשון של L1 מקודד לחלבון של 500 חומצות אמינו, 40 kDa חסר הומולוגיה עם כל חלבון בעל תפקוד ידוע.
בבעלי חוליות, הוא מכיל תחום C-terminus שמור ו-N-terminus מפותל-סליל משתנה מאוד המתווך יצירת קומפלקסים טרימריים ORF1. לטרימרים ORF1 יש פעילות קושרת RNA ופעילות המסייעת בקיפולו, פעילות זו נחוצה לטרנספוזיציה.
ה-ORF השני של L1 מקודד לחלבון שיש לו פעילות אנדונוקלאז ו-reverse transcriptase.
לחלבון המקודד יש משקל מולקולרי של 150 kDa.
הביטוי האנטי-סנס המסיבי של תחום ה-RT של ORF2 דווח באאוקריוט הפרימיטיבי Entamoeba histolytica, מה שנותן את הסיבה הסבירה לאי זיהוי ה-ORF2p באורגניזם זה.
פעילות L1 נצפתה בסוגים רבים של סרטן, עם הכנסות נרחבות במיוחד שנמצאו בסרטן המעי הגס והריאות.
כרגע לא ברור אם ההחדרות הללו הן גורמים או השפעות משניות של התקדמות הסרטן.
עם זאת, לפחות שני מקרים מצאו שהחדרות L1 סומטיות גורמות לסרטן על ידי שיבוש רצפי הקידוד של הגנים APC ו-PTEN בסרטן המעי הגס וסרטן רירית הרחם, בהתאמה.
כימות של מספר העתק L1 על ידי רמות מתילציה qPCR או L1 עם רצף ביסולפיט משמשים כסמנים ביולוגיים אבחנתיים בסוגים מסוימים של סרטן.
L1 hypomethylation של דגימות גידול המעי הגס נמצא בקורלציה עם התקדמות שלב הסרטן.
יתר על כן, מבחני דם לא פולשניים למספר העתק L1 או רמות מתילציה מעידים על התקדמות סרטן השד או שלפוחית השתן ועשויים לשמש כשיטות לגילוי מוקדם.
מספרי עותקים גבוהים יותר של L1 נצפו במוח האנושי בהשוואה לאיברים אחרים.
מחקרים על מודלים של בעלי חיים וקווי תאים אנושיים הראו ש-L1s הופכים פעילים בתאי אבות עצביים (NPCs), וכי דה-ויסות ניסיוני של L1 או ביטוי יתר של L1 מגביר פסיפס סומטי.
תופעה זו מעוכבת על ידי Sox2, אשר מווסתת ב-NPCs, ועל ידי MeCP2 ומתילציה של L1 5' UTR.
קווי תאים אנושיים המדגימים את ההפרעה הנוירולוגית Rett syndrome, הנושאות מוטציות MeCP2, מציגות טרנספוזיציה מוגברת של L1, מה שמצביע על קשר בין פעילות L1 להפרעות נוירולוגיות.
מחקרים נוכחיים מכוונים לחקור את התפקידים הפוטנציאליים של פעילות L1 בהפרעות נוירו-פסיכיאטריות שונות כולל סכיזופרניה, הפרעות בספקטרום האוטיסטי, אפילפסיה, הפרעה דו-קוטבית, תסמונת טורט והתמכרות לסמים.
L1s מתבטאים מאוד גם במוח התמנון, מה שמרמז על מנגנון מתכנס בקוגניציה מורכבת.
רמות RNA מוגברות של Alu, הדורשות חלבוני L1, קשורות לצורה של ניוון מקולרי הקשור לגיל, הפרעה נוירולוגית של העיניים.
מודל ניוון רשתית העכבר המופיע באופן טבעי rd7 נגרם על ידי החדרת L1 בגן Nr2e3.
סיוע לתכנות מחדש של טלומרים
הוצע כי LINE-1 עשוי לתרום ישירות לתכנות מחדש של טלומרים בשלב 2-תאים של התפתחות העובר.
בשנת 2021, מחקר הציע שאלמנטים LINE1 עשויים להיות אחראים לאנדוגיזציה פוטנציאלית של גנום SARS-CoV-2 בתאי סרטן מוטנטיים Huh7, מה שאולי יסביר מדוע חלק מהחולים הנבדקים בPCR מקבלים תוצאה חיובית עבור SARS-CoV-2 גם לאחר פינוי הנגיף.
עם זאת, תוצאות אלו זכו לביקורת כלא ניתנות לשחזור, מטעות ושכיחות נדירות או מלאכותיות.
LOVEppears הוא אלבומה השני של הזמרת היפנית איומי האמאסאקי.
באלבום ישנו שילוב סגנונות שונים ובהם ריתם'נ'בלוז, רוק, פופ, דאנס, האוס וטראנס.
האלבום, בדומה לאלבום הבכורה של הזמרת, זכה להצלחה רבה ושהה 64 שבועות רצופים במצעד אוריקון, מהם שלושה במקום הראשון.
הדיסק ראשון כולל 16 שירים שהוציאה הזמרת אחרי חתימת האלבום הקודם והדיסק שני מכיל גרסאות מיוחדות של שירים מאלבום הבכורה, מהדיסק הראשון של האלבום החדש ושל שירים אחרים.
רבים משירי האלבום יצאו גם כסינגלים וארבעה מהם העפילו למקום הראשון במצעד מכירות הסינגלים.
הוא מושג המתאר יכולת של מערכות נשק מונחה מתקדמות, המסוגלות לרכוש את המטרה או להחליפה לאחר השיגור (ממטוס או מכלי אחר), להבדיל ממערכות נשק מונחה ישנות יותר, שהיו תלויות במערכת השיגור ברכישת מטרות, ולא יכלו להחליף את המטרה לאחר השיגור.
היכולת מתחלקת לשני סוגים: רכישה עצמאית, ורכישה ממערכת חיצונית.
רכישה עצמאית מתבצעת בעזרת ראש ביות אקטיבי-עצמאי.
כך למשל, טיל אוויר-אוויר יכול להיות משוגר אל מעבר לטווח הנראה של מכ"ם המטוס המשגר, ולחפש בעצמו מטרות.
היתרון הגדול בשיטה זו הוא היכולת של המטוס להישאר פסיבי, ללא שידור אקטיבי, וכך לא להתגלות על ידי מערכות איתור שונות.
רכישה חיצונית מתבצעת באותה השיטה שבה נרכשת מטרה באופן רגיל, בעזרת ראש ביות חצי אקטיבי/פסיבי, אלא שהכל מתבצע לאחר השיגור, בעזרת יכולת קישור בין המערכת המשגרת אל החימוש המשוגר.
כך למשל, בדוגמה שלעיל, הטיל משוגר, ורק לאחר מכן מופנה לעבר מטרה בעזרת המערכת המשגרת.
היתרון בשיטה זו הוא יכולת להישאר עם שידור אקטיבי קצר זמן, המגדיל את שרידות המערכת המשגרת, ויכולת להחליף מטרות לאחר השיגור (שגר ועדכן).
Love הוא אלבום רימיקסים של הביטלס המשמש כפסקול במופע של קרקס השמש, הנושא את אותו השם.
האלבום יצא בנובמבר 2006 (36 שנה לאחר התפרקות הביטלס) ומכיל מוזיקה שעברה עיבוד ומיקס מחודשים עבור המופע, על ידי המפיק המקורי של הביטלס, ג'ורג' מרטין ובנו גיילס.
גיילס העיר ש"מה שאנשים ישמעו באלבום הזה הוא חוויה חדשה, דרך בה יהיה ניתן לחיות מחדש את כל אורך החיים של הביטלס בתקופת זמן מרוכזת מאוד."
האלבום זכה להצלחה עולמית והפך לאחד מתוך אלבומי הרמיקס הנמכרים ביותר בכל הזמנים.
Because - קטע הפתיחה כולל ציוצי ציפורים.
כמו כן, השינוי העקרי הוא הפאוזות שהוטמעו בין קטעי השירה, במקום קטעי המוזיקה בגרסה המקורית.
בנוסף לשני אלו הוסרה מוזיקת הרקע והשיר הפך לא-קפלה.
Get Back - לשיר הוכנסו קטעים מקטע הפתיחה של השיר A Hard Day's Night וקטעים מהשירים The End ו-A Day In The Life.
I Want to Hold Your Hand - הגרסה המוכרת של השיר שולבה עם גרסאות מהופעות והקלטות אחרות.
Lady Madonna - השיר מכיל את ביצוע הגיטרה המוביל מהשיר Hey Bulldog, וסולו הגיטרה של אריק קלפטון מהשיר While My Guitar Gently Weeps.
While My Guitar Gently Weeps - מרטין התבסס על גרסת דמו אקוסטית של השיר, וכתב לה ליווי כלי-קשת חדש.
Gnik Nus - השיר הוא גרסה הפוכה של השיר Sun King.
ה־LK – Lunny Korabl הייתה נחתת ירחית מאוישת שתוכננה על ידי ברית המועצות על מנת לשמש את תוכניתה להנחתת בני אדם על הירח.
הנחתת היא מקבילתה של "רכב הנחיתה הירחי" של החללית אפולו אשר הנחיתה את האסטרונאוטים האמריקאים על הירח.
הנחתת יועדה לשאת עד לשני קוסמונאוטים אל הירח.
פיתוחה של הנחתת הושלמה והיא אף עברה מבחנים במסלול סביב כדור הארץ אך מעולם לא שוגרה אל הירח מפני שהרקטה שיועדה לשאת אותה לשם, ה־N-1, נתקלה בקשיי פיתוח.
תוכניתו הסופית של סרגיי קורוליוב להנחתת אדם על הירח הייתה זהה לרכב הנחיתה הירחי ששימש את תוכנית אפולו.
חללית ה־L3 שתכנן כללה תא פיקוד מסוג Soyuz 7K-LOK (נגזרת של הסויוז) ונחתת LK.
החללית תוכננה לשאת 2 קוסמונאוטים על גבי משגר N-1 תלת שלבי עם משגר נוסף בשם Blok D.
שלב ה־Blok D תוכנן לשמש גם להאטת החללית כך שתיכנס למסלול סביב הירח.
על פי התכנון עם הכניסה למסלול סביב הירח, אחד הקוסמונאוטים יצא מחללית הסויוז להליכת חלל ויכנס אל ה־LK.
בתוך ה־LK הקוסמונאוט יפעיל שוב את מנועי ה־Blok D וינחת על הירח.
אחרי ששלב ה־Blok D יסיים את הדלק שלו הוא יופרד מה־LK והיא תמשיך לבדה אל הירח בעזרת מנועיה שלה.
לפי התכנון, נחתת בלתי מאוישת מתוכנית לונה הייתה משמשת כנקודת ציון עבור הנחתת ומסייעת לה לבצע נחיתה מדויקת.
הקוסמונאוט היה יורד אל פני הירח, מציב את דגל ברית המועצות ואוסף דוגמאות קרקע.
אחרי יום על פני הירח, תוכננו מנועי ה־LK לפעול שוב כך שהנחתת תתרומם חזרה למסלול סביב הירח, ושם תתחבר חזרה אל חללית הסויוז.
הקוסמונאוט יעבור, שוב באמצעות ביצוע הליכת חלל, אל חללית הסויוז יחד עם דוגמאות הקרקע שאסף, וה־LK תושלך.
אחר כך יופעלו מנועי הסויוז והחללית תחזור אל כדור הארץ.
נקודת החיבור של ה־LK עם הסויוז הייתה בצורת משושה ומספר נקודות חיבור כאלו הורכבו על ה־LK כדי שהחיבור יתבצע עם כמות מזערית ביותר של דלק.
ה־LK נוסתה שלוש פעמים כשהיא לא מאוישת במסלול סביב כדור הארץ, תחת השמות קוסמוס 379, קוסמוס 398 וקוסמוס 434. הניסוי הראשון בוצע ב־24 בנובמבר 1970, השני ב־26 בפברואר 1971 והשלישי ב־12 באוגוסט 1971. בניסיונות אלו שוגרו החלליות על גבי משגר סויוז־L.
כל שלוש הבדיקות הושלמו בהצלחה וה־LK הוכרז ככשיר למשימה לירח.
הצלחתה של תוכנית אפולו האמריקאית שהביאה את האדם הראשון אל הירח ב־1969 ביטאה את ניצחון ארצות הברית במרוץ להנחתת אדם על הירח, בעוד 4 שיגורים של ה־N-1 נכשלו כולם למרות שיפורים שהוכנסו למשגר אחרי כל כישלון.
ניסיון השיגור השני, שבוצע רק 13 יום לפני שיגור אפולו 11, ב־3 ביולי 1969 היה קטסטרופלי והשמיד לא רק את המשגר אל גם את אתר השיגור.
בסופו של דבר נטשה ברית המועצות את התוכנית והתמקדה בבניית תחנות חלל בה השיגה מספר ניצחונות על פני האמריקאים.
LK בהשוואה לנחתת של חללית האפולו (LM)
ה־LK שקל רק כשליש ממשקלו של ה־LM
ה־LK תוכנן במקור לשאת אדם אחד וה־LM תוכנן כך שיישא שניים
לא הייתה ל־LK תעלת עגינה שאפשרה מעבר ישיר בין תא הפיקוד לרכב הנחיתה אלא היה צורך בביצוע הליכת חלל
ה־LK השתמש באותו מנוע בנחיתה ובהמראה מהירח בעוד לרכב הנחיתה של החללית אפולו היו שני מנועים שונים.
קיימות 5 חלליות LK הנמצאות בשלבי שלמות שונים.
הן ממוקמות במכון האווירונאוטיקה של מוסקבה, במתקן המחקר של אוניברסיטת באומן במוסקבה, במתקני תאגיד החלל הממשלתי "אנרגיה" בקורולב, במחסן הנשק טאמבוב ובלשכת התכנון יוז'נויי.
ה־LK שמוצג במכון לאווירונאוטיקה של מוסקבה הוצג לזמן קצר גם באתר הנופש דיסנילנד פריז.
LMFAO היה צמד אלקטרופופ אמריקאי שהורכב מהראפרים, הרקדנים והדי.ג'ייז רדפו (Redfoo - סטפן קֵנדָל גורדי, נולד ב-3 בספטמבר 1975) וסקייבלו (Skyblu - סקיילר יוסטון גורדי, נולד ב-23 באוגוסט 1986).
רדפו הוא דודו של סקייבלו.
שם הצמד הוא למעשה ראשי תיבות של המשפט: "Laughing My Freaking Ass Off", בניגוד לשימוש הנפוץ יותר של ראשי תיבות אלה למשפט הסלנג באינטרנט: "Laughing My Fucking Ass Off".
המוזיקה שלהם עוסקת בנושאים של מסיבות ושתייה והצמד מכנה את סגנון המוזיקה שלהם כ"מוזיקת מסיבות".
ב-21 בספטמבר 2012 הודיעו על פירוק הצמד.
רדפו וסקייבלו גדלו בשכונת פסיפיק פליסיידס בלוס אנג'לס, שם הקימו את ההרכב LMFAO, תחילה בשם "Sexe Dude" אך החליפו את השם בעצת סבתם, בשנת 2006. רדפו הוא בנו של ברי גורדי, מייסד חברת התקליטים מוטאון, וננסי לויסקה, במאית וידאו קליפים וסופרת.
הוא גם גיסו של ג'רמיין ג'קסון, אחיו הגדול של מייקל ג'קסון.
סקייבלו הוא נכדם של ברי גורדי ותלמה קולמן.
LMFAO הפיצו את אלבומם "Party Rock EP" בחנות המוזיקה האינטרנטית iTunes ב-1 ביולי 2008. האלבום דורג במקום ה-33 בבילבורד ובמקום השני במצעדי הדאנס בארצות הברית.
הסינגל הראשון שלהם, "I'm in Miami Bitch", אשר יצא בדצמבר 2008, הגיע למקום ה-51 בבילבורד.
גיי ההולנדי Chuckie זכה להצלחה גדולה מאוד עם הרמיקס שביצע לשיר - "Let the Bass Kick in Miami Bitch.
בתחילת מרץ 2009 הפיצו את אלבומם "Party Rock".
הסינגל הראשון מהאלבום, "La La La", הגיע למקום ה-25 בבילבורד.
הסינגל השני, "Shots", הגיע למקום ה-16 בבילבורד.
הסינגל השלישי, "Yes", פורסם מעט מאוחר אחרי הסינגל "Shots".
הסינגל הגיע למקום ה-25 בבילבורד והפך לשיר המזוהה עם ההוקי קרח.
בשנת 2010 השתתף הצמד בשירו של דייוויד גטה, "Gettin' Over You", אשר הפך ללהיט בינלאומי והגיע לצמרת המצעדים ברחבי העולם ולמקום ה-31 בבילבורד.
הם הפיצו את אלבום השני, Sorry for Party Rocking, ב-17 ביוני 2011. הסינגל הראשון מתוך האלבום, Party Rock Anthem, בהשתתפות הזמרת הבריטית, לוריין בנט זכה להצלחה גדולה במצעדים ברחבי העולם והפך לסינגל המצליח ביותר של הצמד ובנוסף במצעד הבילבורד 100 שהה בצמרת המצעד במשך 5 שבועות.
הווידאו קליפ של השיר זכה למעל 2,210,022,120 צפיות באתר YouTube (נכון לספטמבר 2022), והוא אחד מקטעי הווידאו הנצפים ביותר בכל הזמנים, והוא הסרטון ה-30 הנצפה ביותר באתר.
הסינגל השני מהאלבום, "Champagne Showers", הופץ ב-27 במאי 2011 ומשתתפת בו הזמרת והיוצרת הבריטית נטליה קילס.
הסינגל השלישי,"Sexy and I Know It" הופץ ב-16 בספטמבר, גם הוא נחשב להצלחה מסחררת, הגיע למקום ראשון במצעד הבילבורד 100. בנוסף נחשב לשיר נוער מצליח ולשיר מועדונים מצליח בכל רחבי העולם, 2011. שיר הנושא של האלבום, "Sorry For Party Rocking", הופץ ב-22 בפברואר 2012.
ב-21 בספטמבר 2012, הודיעו על פירוק הצמד.
LMFAO הושפעו ממגוון רחב של סגנונות מוזיקה כמו הראפר טופאק שאקור, הרכב ההיפ הופ, בלאק אייד פיז, זמרי הריתם אנד בלוז ג'יימס בראון ומייקל ג'קסון ולהקות מוזיקת רוק כדוגמת הביטלס ולד זפלין.
ה-Lunar Module Ascent Engine (מנוע ההמראה ברכב הירחי) הנקרא בקיצור LMAE פותח כדי לשמש ברכב הנחיתה הירחי בשלב ההמראה מהירח.
המנוע השתמש בתערובת דלק של אירוזין 50 ו-N2O4 בתור מחמצן.
המנוע היה אמור להיבנות על ידי חברת בל אירקרפט אבל חוסר ביציבות בתא הבעירה אילץ את נאס"א לבקש מחברת רוקטדיין לפתח את מערכת הזרקת הדלק של המנוע, מתוך ידיעה שחברת בל אירקרפט לא תוכל לפתור את הבעיה.
LOOK AT I הוא אלבום הבכורה של הזמרת-יוצרת דנה לוי שיצא לחנויות ב-10 ביוני 2012.
האלבום כולל עשרה שירים בשפה האנגלית והוא נושא את שמו של אחד משיריו.
את כל שירי האלבום כתבה, הלחינה ושרה דנה לוי.
האלבום הופק בידי לוי בשיתוף עם יונתן דגן מלהקת "J.Viewz" ואורי קליינמן.
היא שרה שירים מתוך האלבום במסע הופעות ברחבי ישראל בשנים 2012-2011, בהשתתפות הנגנים יאיר רובין, עמי יעקבס, ניצן אייזנברג, גיורי פוליטי ודרור שם-טוב.
באלבום שיתפה פעולה עם הפסנתרן רוסלן סירוטה, המוזיקאי יוני פוליקר, החצוצרן ארתור קרסנובייב מלהקת "התפוחים" והמתופף איסר טננבאום מלהקת "רוקפור".
בכתבה במוסף גלריה של העיתון "הארץ" לוי אפיינה את אופי האלבום בכך:
בכתבה באתר "Mynet" מנה גיא בניוביץ' את LOOK AT I כאלבום הבכורה הטוב של שנת תשע"ב וכאחד מעשרת האלבומים הטובים של השנה.
גיא בניוביץ' כתב על האלבום באתר "כלכליסט":
האלבום ובעיקר השיר Galaxy הושמע רבות ברדיו 88FM.
דוד שמולי – גיטרה חשמלית, גיטרה בס
עמי יעקבס - גיטרה אקוסטית
יונתן דגן – גיטרה אקוסטית, גיטרה חשמלית, גיטרה בס, כלי מקלדת, כלי מיתר, תכנות
אורי קליינמן – גיטרה אקוסטית, גיטרה חשמלית, גיטרה בס, כלי מקלדת, טרומבון, תופים, כלי הקשה, קולות רקע, כלי מיתר
דנה לוי – גיטרה אקוסטית, סינתיסייזר, כלי מיתר
לאורה פרגוליצי , אשר ידועה בשם הבמה LP, היא זמרת ופזמונאית אמריקאית בסגנון פופ ורוק.
היא נולדה בלונג איילנד ומתגוררת מ-2010 בלוס אנג'לס.
פרגוליצי פרסמה עד היום שבעה אלבומים ושלושה EP's.
כפזמונאית, כתבה שירים בין היתר עבור שר, בקסטריט בויז, ריהאנה וכריסטינה אגילרה.
סביה היגרו לניו יורק מנאפולי ופלרמו.
היא גדלה בהונטינגטון, לונג איילנד.
למדה בתיכון וולט ויטמן, אותו סיימה בשנת 1996. לאחר סיום לימודיה עברה לניו יורק.
בזמן זה אימצה את הכינוי "LP", שהם ראשי התיבות של שמה.
LP היא פמיניסטית ולסבית מוצהרת מאז יציאת אלבומה הראשון.
היא מגדירה את עצמה כבעלת מגדר נייטרלי.
דייוויד לאורי מלהקת קראקר שמע אותה מופיעה, ובעקבות כך הכניס את השיר "סינדרלה" לאלבום של הלהקה שיצא בשנת 1998, "ג'נטלמן בלוז".
לאחר מכן הפיק את אלבום הבכורה שלה, "Heart-Shaped Scar", שיצא בשנת 2001 דרך חברת "Koch Records".
באלבום זה שיתפה פעולה יחד עם המפיקה והכותבת וסולנית 4 נון בלונדס לינדה פרי.
הסינגל הראשון מתוכו שימש כשיר הפתיחה של העונה השנייה והשלישית של הסדרה הלסבית "South of Nowhere" .
למרות סיבוב הופעות נמרץ והביקורות החיוביות, האלבום לא זכה להכרה נרחבת.
ב-2010 פרצה כפזמונאית עם כתיבת השיר "Cheers" לריהאנה ומיד לאחר מכן עם כתיבת השיר "Beautiful People" לכריסטינה אגילרה.
אלבומה השלישי "Forever for Now" יצא ביוני 2014 ואלבומה הרביעי "Lost on You" יצא ב-2015. לפני פרסומו יצא לאור הסינגל הראשון, "Muddy Waters", אשר התנגן בסצנת סיום העונה הרביעית של "כתום זה השחור החדש".
האלבום הרביעי היווה את פריצת הדרך של LP והשיר "Lost on You" זכה להצלחה בקנה מידה בינלאומי והגיע לדירוגים גבוהים במצעדים בצרפת, פולין, סרביה, טורקיה, יוון ושווייץ.
בישראל השיר כיכב למעלה מעשרה שבועות רצופים במקום הראשון במצעד ההשמעות של הרדיו.
LP שרה דואט עם הזמרת הצרפתייה מילן פארמר.
הסינגל נכנס מיד למקום הראשון של iTunes הצרפתי.
השיר מופיע באלבום האולפן האחד עשר של פארמר שנקרא "Désobéissance".
LP הופיעה במועדון הבארבי ביולי 2017 כחלק ממסע ההופעות שלה באירופה ולאור הביקוש הרב נוספה הופעה נוספת במועדון.
שתי ההופעות התקיימו באותו הערב.
בדצמבר 2018 יצא אלבומה החמישי "Heart to Mouth".
באוקטובר 2019 הופיע השיר שלה "Strange" בפרסומת לטלפון סמסונג גלקסי.
LNT (לטבית: Latvijas Neatkarijg Televijzija, בתרגום: הטלוויזיה העצמאית הלטבית) היא חברת טלוויזיה פרטית גדולה בלטביה, שנוסדה בשנת 1996. LNT משדרת סדרות טלוויזיה, חדשות, תוכניות בידור, משודרים 24 שעות ביממה בלטבית.
הערוץ היה ערוץ הטלוויזיה הנצפה ביותר בלטביה בשנת 2005 עם 21.1% נתח שוק, בעוד בשנת 2014 הוא מדורג במקום הרביעי עם 9.1% אחרי TV3 לטביה ואחרים.
קודמיו של LNT היו תחנת הטלוויזיה הפרטית הראשונה של לטביה - ערוץ החדשות NTV-5 שהושק ב-4 במאי 1992, וערוץ הטלוויזיה PICCA, אשר הושק ב-1994 בידי היזם אנדרייז.
שתי החברות התמזגו לתוך LNT בסתיו 1996. התחנה החדשה מיקמה את עצמה כמתחרה של המונופול בלטביה הערוץ Latvijas Televīzija והכריזה על עצמה כעל "ערוץ ארצי ראשון, בידור משפחתי".
בתחילה, רוב התוכניות נרכשו מחברות תקשורת רוסיות, אך עד שנת 2002 דווח כי החברה ביצעה עסקאות עם חברות מערביות כגון Paramount, Warner Brothers ו-BBC.
ב-9 בינואר 2012 הוכרז כי הערוץ יירכש על ידי קבוצת המדיה Modern Times Group יחד עם ערוץ הטלוויזיה הרוסי TV5 וערוץ המוזיקה הטלוויזיוני (כיום ערוץ 2) תמורת סכום שלא פורסם.
המהלך אושר מאוחר יותר על ידי מועצת התחרות של לטביה.
נתונים מקושרים בספריות, ארכיונים ומוזאונים הוא תחום העוסק במורשת ותרבות בעידן הדיגיטלי (Cultural Heritage).
מטרתו העיקרית של התחום היא: קיבוצם של איי המידע ("Silos of content") המייצגים אוספים מתחומי התרבות והמורשת למאגר ידע אחד מאוחד ורב ערך, באמצעות קישורם של האוספים זה לזה.
בבסיס הקישור – קישור מילונים רב לשוניים מתמות שונות בתחומי התרבות והמורשת.
התבססות על קישורם של מילונים, המהווים כלי קטלוג חשוב בפעולתם של ארגוני LAM מאפשר קיצור התהליך לקיבוצם של האוספים למאגרי ידע גלובלי.
פעילותה של קבוצת חברי LODLAM, אשר מוזגה עם קבוצת חברי OpenGLAM היא פעילות חובקת עולם המתפתחת באורח מואץ וקונה אחיזה בפרויקטים רבים ובעשרות אלפי מוסדות וארגוני תרבות בכ-150 מדינות בעולם.
נתונים מקושרים במחשוב מתארים שיטה לפרסום נתונים מובנים בצורה כזאת שהם יוכלו להיות מקושרים ולהיות שימושיים יותר.
הנתונים מתפרסמים על גבי טכנולוגיות רשת כמו HTTP ו-URI.
אך במקום פרסומם בדפי רשת המיועדים לקוראים אנושיים, מרחיבים אותם כך שיתמכו בשיתוף מידע הניתן לקריאה באופן אוטומטי על ידי מחשבים.
דבר זה מאפשר לקשור ולחקור נתונים ממקורות שונים.
כאשר הנתונים המקושרים חופשיים מכל זכויות יוצרים, פטנטים או הגבלות אחרות, הם קרויים: נתונים פתוחים מקושרים.
נתונים אלה הם קומבינציה של כלים, טכניקות וסטנדרטים המאפשרים לרשת לצמוח מעולם של מסמכים לרשת של נתונים.
כאשר הנתונים הפתוחים המקושרים מתייחסים למילונים מנוהלים ולערכות נתונים בספריות, בארכיונים או במוזאונים הם משויכים לקטגוריה המכונה LODLAM (Linked Open Data in Libraries, Archives and Museums).
Linked – מתייחס לנתונים מקושרים, כלומר לעיקרון של קישור נתונים באמצעות תקני W3C.
Open – מתייחס לשימוש ברישיונות פתוחים, כגון: Public Domain Marks , Creative Commons לסוגיו.
Data – מתייחס לנתונים במבנה רשומה, מטא דאטה, נתוני מתאר, נתונים ביבליוגרפיים וכדומה.
LAM – מתייחס לייחוס הנתונים הפתוחים המקושרים לספריות ("L"), לארכיונים ("A") ולמוזאונים ("M").
כאשר מיישמים בעולם ה-LAM את הקומבינציות של נתונים פתוחים מקושרים, הנתונים המקושרים מיתרגמים לכלים המגלים, מנתחים ומציגים תרבות ומידע מדעי וציבורי נלווה.
טים ברנרס-לי מנהל World Wide Web Consortium טבע את המונח "נתונים מקושרים" בדיון על נושאים הקשורים בפרויקט הרשת הסמנטית.
למרות שהרעיון די מוכר וקרוב למושגים כמו מסד נתונים רשתי, ניתוח ציטוטים ובקרת זהויות בקטלוגים של ספריות, הצגתו סביב ארבעה העקרונות שטבע טים ברנרס-לי היוו חידוש ונקודת מפנה בכל הקשור לרשת הסמנטית.
בסתיו 2010, טבע ג'ון ווס (Jon Voss) את המושג LODLAM (בתחילה נכתב המושג כ-LOD-LAM).
מטרתו הראשונית של ג'ון ווס חתרה לגרות את סקרנותם ועניינם של אנשים בעלי זיקה מקצועית לתחום בארצות הברית.
בראשית 2011 חבר ג'ון ווס לכריס קרפנטר נגולסקו.
השניים כוננו בצוותא התאגדות בינלאומית מקרב חברי קבוצת ה-GLAM.
הודות להשקעה מקרן אלפרד סלואן ומארכיון האינטרנט, נערך ביוני 2011 כנס LODLAM העולמי הראשון בסן-פרנסיסקו.
הכנס זכה לתהודה נרחבת והשתתפו בו למעלה מ-100 אנשי מקצוע בעלי זיקה לתחום, אשר ייצגו 85 ארגונים מ-17 מדינות.
זיהוי הכלים והטכניקות לפרסום ולעבודה עם LOD.
תקדימים ומדיניות של רישוי וזכויות שימוש במטא דאטה של ארגוני LAM.
בעקבות הצלחתו של הכינוס, כתב החוקר הבריטי טים ריי (Tim Wray) במאמר כי "אנו חיים בעולם בו הנתונים נמצאים ב-'Silos' (כלומר ממגורות מבודדות ובלתי קשורות זו לזו).
נתונים פתוחים מקושרים נועדו להרוס את הממגורות הללו וליצור אחדות בין האוספים, הנתונים שלהם ומשמעותם...
לראייתו של טים – ארגוני ה-LAM שירתמו טכנולוגיות LOD יאפשרו להפוך את כלל הארגונים ל'מוזיאון עולם' אחד."
מאז 2011 נערכו שלשה כנסים בינלאומיים נוספים.
הכנס הרביעי, האחרון עד כה, נערך בוונציה בשלהי יוני 2017. בשל רצונם של המארגנים לאפשר מפגש בעל יכולות החלטה אודות כיוונים ומגמות עתידיות, הוגבל מספר המשתתפים בכנס ל-100 מומחים בלבד.
בחודש אפריל 2013 הודיע ארגון LODLAM על מיזוג רשת משתתפיו עם רשת OpenGLAM.
מיזוג זה יצר את הקהילה הבינלאומית השעניינה מורשת פתוחה בעידן הדיגיטלי.
אחד מתוצרי המיזוג, בשנת 2014, היה כנס בינלאומי משותף ראשון שהתמקד באסטרטגיה של התרבות הדיגיטלית בעידן הדיגיטלי.
כיום מאוגדים חברי LODLAM בארגון בעל הכרה בינלאומית רחבה.
אתר הארגון מציג את המידע שנאגר עם השנים בפרויקטים ובאמצעים מגוונים ומעמידם לרשות הציבור.
לארגון קבוצת גוגל רבת משתמשים וארכיון טוויטר ובו ריכוז רב ערך של ציוצים בעלי משמעות למקצוענים הפועלים בתחום.
ארכיון הווידאו של האיגוד מכיל מצגות לימוד רבות ומהווה אבן שואבת למעוניינים בהתנסות המקוונות שהוא מציע.
מקומו הייחודי של LOD בעולם ה-LAM
אוספי המורשת והתרבות העולמית מתרכזים, רובם ככולם בספריות, בארכיונים ובמוזאונים, הכוללים גם גלריות.
יודגש כי למרות כי העולם רואה בגלריות משאב תרבות ומורשת, לבעלי הגלריות יעדים כלכליים המשפיעים על פתיחותם ל"עולם הנתונים הפתוחים".
לאורך מאות שנים נבנו ברחבי העולם איים מבודדים של מידע שנאצר בכל אחד מארגוני המורשת והתרבות.
מאגרי מידע אלה הנביטו מילונים, בדרך כלל לוקליים וענפיים (לקסיקונים).
מקצתם של המילונים אומץ על ידי קבוצה של ארגוני LAM ואף התרחב לתזאורוס, אשר בפועל הוא מבנה אחוד של לקסיקונים.
במהלך המאה העשרים, עם התגברות תהליכי הגלובליזציה וניתוץ גבולות התרבות בעולם, תזאורי לא מעטים התרחבו לתמיכה דו ואף רב לשונית.
אך עדיין המאגרים התקיימו כמאגרים מבודדים, נקראים לעיתים: "silo".
פריחת רעיון הרשת הסמנטית וההתבססות על מילונים, לקסיקונים ותזאורי, זימנו הזדמנות יוצאת דופן לקישורם של אוספי המורשת, בעולם כולו, למאגר ידע תרבותי, מתקדם ורב חשיבות למורשתו של המין האנושי.
נתונים שנאצרו קודם לניהול רשומות ומסדי נתונים מובנים ובכך היוו בלם ומכשול להתפתחות ארגון ה-LAM ושיתופו בעולם, הפכו אתגר אשר באמצעות טכנולוגיה זמינה, אפשר למוסד ה-LAM, לראשונה, לחבור ולחלוק ידע עם ארגוני LAM אחרים בעולם, באמצעות האינטרנט.
הגדרה מינימלית, דה-פקטו, של תזאורוס כמילון מובנה העונה לפחות על ארבע הגדרותWhat, Who, When, Where, מהווה בסיס רחב הקשרים לקישור.
משלימה אותו העובדה כי הערכים המופיעים במילונים הם ממילא נחלת הכלל ועל כן עומדים בתנאי הפתיחות של LOD.
קישורם של המילונים הפתוחים, יוצר ענן רב לשוני, בינלאומי, פשוט, יחסית, לתחזוקה ולהרחבה סמנטית וכמותית.
אחת התוצאות המתאפשרות בענן ה-LODLAM הוא אחזור רב לשוני.
לדוגמה: מורה המכינה מערך שיעור בחיפה, מבקשת לרכז מידע באמצעות חיפוש "דיוקנו של קליגולה" (What, Who, When, Where).
תוצאות החיפוש עשויות לכלול מסמכי קומיקס מבריטניה, פסל ראשו של הקיסר מטורקיה, מטבע בו חקוקה דמותו מספרד, דפי הערך מוויקיפדיה, תוצרי ניתוח היסטורי ממצרים ועוד.
הערכים המרכזיים הם ערכים מילוניים מקושרים ועל כן איכותם טובה מאוד.
מקורות הנתונים הפתוחים המקושרים בעולם ה-LAM
רכיבי מטא-דאטה סדרתיים או סימוני Mark up.
נתונים מובנים במבנה XML או RDF, כגון Dbpedia
רשומות ביבליוגרפיות של ספריות, כגון MARC records או schema.org markup.
מטא דאטה אודות אוספים דיגיטליים, כגון Dublin Core-based.
תיאורי אובייקטים ויזואליים ואו אודיו-ויזואליים, כגון VRA Core או LIDO.
LM5 (ראשי תיבות: ליטל מיקס 5) הוא אלבום האולפן החמישי של להקת הפופ הבריטית ליטל מיקס.
האלבום יצא לאור ב-16 בנובמבר 2018, על ידי חברות התקליטים קולומביה רקורדס וסייקו מיוזיק.
מתוך האלבום יצאו שני סינגלים: "Woman Like Me" ו-"Think About Us".
עם יציאתו נכנס האלבום אל המקום ה-3 במצעד האלבומים הבריטי.
האלבום הופק על ידי טימבלנד, לואי בל, ג'נה אנדרוס, מגאן קוטון, ג'ון היל, כריס לוקו, סטיב מאק, מאט רד ומפיקים מוזיקליים נוספים.
אתר האינטרנט מטקריטיק העניק לאלבום ציון של 69 מתוך 100. אתר המוזיקה AllMusic, העניק כלפי האלבום ביקורת חיובית.
כדי לקדם את האלבום, ליטל מיקס יצאו ב-1 בספטמבר 2019, לסיבוב ההופעות השישי שלהם, "LM5: The Tour".
"Woman Like Me" - יצא לאור ב-12 באוקטובר 2018, כסינגל הראשון מתוך האלבום.
בשיר השתתפה הראפרית ניקי מינאז'.
"Think About Us" - יצא לאור ב-25 בינואר 2019, כסינגל השני מתוך האלבום.
מקוםתאריםמכירותברזיל (Pro-Música Brasil)זהב20,000בריטניה (BPI)זהב300,000 מכירות + הזרמת מדיה בלבד
LM5: The Tour הוא סיבוב ההופעות השישי להקת הפופ הבריטית ליטל מיקס.
סיבוב ההופעות התחיל באירופה והסתיים באוקיאניה.
הופעת הפתיחה התבצעה ב-1 בספטמבר 2019 בליברפול, שבבריטניה.
סיבוב הופעות זה נועד לקדם את האלבום LM5.
LOMO היא יצרנית עדשות וציוד רפואי ומצלמות, המבוסס בעיר סנקט פטרבורג, רוסיה.
מצלמת Lomo LC-A הייתה השראה לתנועת הצילום הלומוגרפית.
החברה הוקמה בשנת 1914 בפטרוגרד (כיום סנקט פטרבורג).
היא הוקמה כחברה מוגבלת צרפתית-רוסית לייצור עדשות ומצלמות וייצרה משקפות לרובים במלחמת העולם הראשונה.
בשנים שלאחר מכן התארגנו מחדש התעשיות האופטיות הממלכתיות מספר פעמים.
בשנת 1921 נקרא המפעל בשם המפעל לאופטיקה ממלכתית, GOZ.
בשנת 1925 התחדש ייצור המצלמות ומספר עיצובים של עדשות שנבדקו בשנים 1925–1929. בשנת 1928 נצטווה המפעל לייצר מצלמת 9x12, המכונה FOTOKOR.
רפורמות וארגונים מחדש נוספים של המפעלים האופטיים הסובייטיים במספר שלבים הביאו בסופו של דבר לכך שהמפעל בלנינגרד הפך ל-GOMZ, המפעל האופטי-מכני הרוסי.
בתקופת המעבר משנת 1932 עד 1935 פותח עותק של מצלמת לייקה, מצלמת ה-VOOMP I.
אחריו הגיע VOOMP II או "החלוץ" שיוצר במספרים קטנים.
במקביל, מעצבי המפעל החלו בפיתוח מצלמת רפלקס לעדשה יחידה לסרט סינון 35 מ"מ, אולי בהשראת עבודות דומות בגרמניה, במיוחד כדוגמת ה-Zeiss Ikon בדרזדן.
המצלמה החדשה, שנקראה "ספורט", הוצגה בערך באותה תקופה עם מצלמת ה-Ihagee Kine Exakta בשנת 1936.
בתקופה שהמפעל כונה GOMZ (המפעל האופטי-מכני הממלכתי), החברה הוסבה תחת ניהולו של מיכאיל פנפילוב, לאיגוד, שאיחד כמה תעשיות ובכך הוקם LOMO בשנת 1962. פנפילוב היה מנכ"ל המפעל עד 1984, אז פרש והוחלף על ידי גאורגי חיז'ה כמנכ"ל.
בשנים 1990–1997 כיהן איליה קלבאנוב מנכ"לית.
כיום LOMO מייצרת אופטיקה צבאית, מכשירי מחקר מדעיים, מיקרוסקופים קרימינולוגיים, ציוד רפואי ומגוון מוצרי צריכה.
היא הפיקה את המצלמה הרוסית הראשונה בשנת 1930. מותגי ציוד הקולנוע החובבני היו LOMO ו-AVRORA למצלמות ודגמי רוס למקרנים.
Ritm היה מותג LOMO לציוד סאונד מקצועי.
החברה ייצרה את מצלמת הקול והמקרן Super 8 היחידה בברית המועצות.
זה היה גם היצרן הסובייטי העיקרי לעדשות אנמורפיות מקצועיות.
החברה הופרטה בשנת 1993 והיא נסחרה בשוק המניות הקלאסי של RTS.
החברה מוסמכת ISO 9001 ומייצאת מוצרים לרחבי העולם.
מכשירי ראיית לילה וטלסקופים מהווים 30% מייצוא החברה.
גרמניה היא היבואנית הגדולה ביותר של מוצרי LOMO.
ציוד רפואי, כבלי סיבים אופטיים ואנדוסקופים, רכיבים אופטיים ומצלמות שמיועדים בעיקר לשוק הרוסי ומדינות אחרות בשטחי ברית המועצות לשעבר.
ציוד צבאי ומכשירי מחקר מדעיים מהווים חלק ניכר מהייצור לייצוא למדינות כמו ישראל, הודו, ארצות הברית, קנדה, מקסיקו ושווקים בינלאומיים אחרים.
טלסקופ מקסוטוב של החברה זוכה להערכה רבה על ידי אסטרונומים חובבים.
המילה LOMO משמשת לעיתים קרובות גם למצלמות Lomo LC-A ולמצלמות צרכניות אחרות מבית LOMO; בעוד שלמצלמות יש קהל גדול ברחבי העולם, המצלמות עצמן הן מוצר מינורי עבור LOMO והם אינם מהווים את נתח ההכנסות העיקרי של החברה.
LOMO היא כיום גם יצרנית דגמי יציקה בסולם 1:43. מפעל LOMO מייצר המוני דגמים בקנה מידה 1:43 של כלי רכב של שנות השלושים עד 1950 על גבי מרכב AMO, ZiS, ZiL ו-GAZ.
LOMO נחשבת בסנקט פטרבורג במרכז הרפואי המתקדם שלה, עם מתקנים מאובזרים לטיפול מתקדם במגוון מצבים רפואיים.
למרכז הרפואי LOMO יש מוניטין יציב בתחום הניתוחים והטראומה הכללית, אונקולוגיה ורדיולוגיה, רפואת ילדים, פיזיותרפיה והתמחויות רפואיות אחרות.
מכשירים רפואיים כמו אנדוסקופים ומיקרוסקופים כירורגיים המיוצרים על ידי LOMO משמשים את הרופאים במרכז הרפואי LOMO ובכך נותנים משוב מהיר מהרופאים למהנדסים ומעצבי הציוד הרפואי.
בשנות ה-90 שימשה החברה כספונסר ראשי של מועדון הכדורגל זניט סנקט פטרבורג.
LPS (ראשי תיבות של: Last Pizza Slice) היא להקה סלובנית, שייצגה את סלובניה באירוויזיון 2022, עם השיר "Disko".
הלהקה נוצרה במרכז הגימנסיה צליה בדצמבר 2018.
ב-26 בנובמבר 2021, נודע כי הלהקה נבחרה כאחת מ-24 המשתתפים שייצגו את סלובניה באירוויזיון 2022.
הלהקה ניצחה בקדם האירוויזיון הסלובני, עם 103 נקודות בגמר, ונבחרה לייצג את סלובניה באירוויזיון 2022, עם השיר "Disko".
LOL (נכתב: ) הוא אלבום האולפן השני של המוזיקאי השוודי בסהאנטר.
האלבום יצא לאור ב-28 באוגוסט 2006 על ידי חברות התקליטים וורנר מיוזיק גרופ ו-Ultra Music.
בנובמבר 2015 הודיע בסהאנטר שהוא עובד על אלבום חדש.
בסהאנטר עבד על האלבום במשך שלוש וחצי שבועות באולפן הפרטי שלו Basshunter Studio ובאולפן PJ Harmony Studio.
כל שירי האלבום הופקו על ידו, למעט שלושה אשר הופקו יחדיו עם PJ Harmony.
בראיון לאחר צאתו של האלבום, אמר בסהאנטר שבמקור תוכנן אלבום המשך בשם "ROFL" או "KTHXBYE" אשר היה אמור לצאת בחינם, אך בעקבות החוזה שלו עם חברת ההפקה הוא לא עשה זאת.
אזורהישגכמות (איגוד תעשיית ההקלטות הדני) פלטינה כפולה 40,000 (איגוד תעשיית ההקלטות הפיני) פלטינה 33,365
LLaMA (ראשי תיבות: Large Language Model Meta AI, בעברית: מודל שפה גדול מטא בינה מלאכותית) הוא מודל שפה גדול (LLM) ששוחרר על ידי מטא בפברואר 2023. השם מתייחס לסדרת מודלים שלכל אחד מספר פרמטרים שונה (מ-7 מיליארד ועד 65 מיליארד פרמטרים).
לטענת מפתחי לאמה, ביצועי מודל ה-13 מיליארד במשימות עיבוד שפה טבעית, עולים על אלו של GPT-3, הגדול בהרבה (175 מיליארד פרמטרים).
המייחד את מודלי לאמה ממודלי השפה הגדולים האחרים באותה תקופה, היא שהאחרונים היו זמינים לרוב רק דרך ממשקי API מוגבלים (אם בכלל), בעוד מטא פרסמה את משקלי המודל של לאמה לקהילת המחקר ברישיון לא מסחרי.
שבוע לאחר השחרור, משקולות המודל הודלפו באינטרנט כך שהלכה למעשה הוא נהפך לפתוח לציבור.
ב-18 ביולי 2023, Meta הכריזה על הדור הבא של מודלי הלאמה, בשם LLaMA 2. המודלים שוחררו לציבור בקוד פתוח.
חודש לאחר מכן, שחררה מטא גרסה ייעודית של המודל לכתיבת קוד, בשם Code LLaMA.